Аналіз зваротаў, якія паступілі ў пракуратуру раёна ў І паўгоддзі 2017 года сведчыць, што іх колькасць нязначна павялічылася (36 – у 2016 г., 39 – у 2017 г.). Накіраванне грамадзянамі зваротаў менавіта ў органы пракуратуры, а не ў органы, якія ўпаўнаважаны на вырашэнне зваротаў па сутнасці (19 з 39), можа сведчыць аб даверы органам пракуратуры. У той жа час, колькасць зваротаў, якія разглядаліся ў пракуратуры па сутнасці, паменшылася з 21 да 16. Працэнт прызнання зваротаў законнымі і абгрунтаванымі таксама знізіўся з 9,5% да 6,25%.